JUMAL KÕNELEB
Tere! Käes on jõulud.
Tahame soovida kõikidele vaatajatele tõeliselt õnnistatud ja rahulikke jõule.
Jõulud. - Jõulud.
On tore, et on jõuluaeg.
Ma sooviksin täna alustada palvega. - Teeme nii.
Issand, me tahame Sind täna lihtsalt tänada
ja tõsta Su nime kõrgele Jeesus.
Tahame sind tõeliselt ülistada.
Jõuluaeg on aeg, mil tähistada Sinu tulemist.
Issand, tahame tänada Sind selle eest,
et seal, kus kaks või kolm on kogunenud Sinu nimel,
seal oled Sina.
Sa oled siin meie keskel.
Issand, aitäh, et Sina oled Rahuvürst.
Sa oled rahu tooja.
Kui Sina, Issand, tuled,
siis Sa tood kaasa sellise rahu, mis ületab kogu mõistmise.
- Aamen.
Tahame öelda tere tulemast Sinu rahule
sellel meie jõuluajal.
Aamen.
Jõulusõnum on rõõmusõnum.
Kui Jeesus sündis, siis inglid kuulutasid just seda.
Nad kuulutasid rõõmusõnumit.
Luuka evangeeliumis 2:14 inglid kuulutavad ja laulavad:
Au olgu Jumalale kõrges
ja maa peal rahu, inimestest hea meel!”
Seda rahu tahame täna kuulutada kõigile.
Rahu.
Neil rahututel aegadel
vajame tõesti seda rahusõnumit taevast.
Et kõige selle keskel kuulutab Jumal meile rahu.
Ma ise naudin jõulude ajal seda Jumala rahu.
Maa peal on rahu inimeste vahel.
See saade on eetris jõulude ajal,
aga me salvestame seda Soome iseseisvuspäeval.
Isesesivuspäevaks on meid Janiga kutsutud kõnelema
asüülitaotlejate isesesivuspäeva pidustustele.
Võime kohtuda inimestega Süüriast, Iraagist ja Afganistaanist.
Inimesi, kes on tulnud sõja keskelt pakku siia Soome.
Mind väga liigutab see Jeesuse sõnum -
maa peal rahu inimeste seas.
Kui Jeesus sündis siia maa peale, siis Ta soovis tuua siia rahu,
rahu inimeste vahele.
Rahu minu ja sinu vahele.
Rahu sinu koju, sinu ja su perekonna vahele.
Ja kui ma olen üksinda, siis rahu minule.
See sõnum tähendab sisemist rahu ja ka rahu inimeste vahel.
Ja kuigi me ei ela praegu Soomes sõja ajal,
kogevad inimesed sellegi poolest rahutust.
See võib tulla sellest, et kardetakse tulevikku
või on hirm kliimamuutuste või maavarade lõppemise ees.
Tulevik võib vahel tunduda väga sünge.
Kust leida rahu selle kõige keskel?
Kust võime leida rahu sisserändavate pagulaste jaoks?
Jeesus ei tulnud meid viima sellest maailmast ära taeva rahusse,
aga Ta jättis meile midagi.
Ta jättis meile midagi päranduseks.
Midagi, mis on kullast kallim.
Johannes 14:27 ütleb Jeesus:
"Rahu ma jätan teile, oma rahu ma annan teile."
Kas pole imeline?
Nagu oleks jätnud meile päranduseks oma rahu.
Ta ütles: "Oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Me saime rahu.
- Nagu kingituseks. Ta ütles, et jätab meile rahu.
Nagu oleks saanud jõulukingituse.
Ta jättis meile selle kingituse.
"Rahu ma jätan teile, oma rahu ma annan teile.
Mina ei anna teile nõnda, nagu maailm annab."
Keset seda hirmu ja rahutust, stressi ja pinget,
ütleb Issand: "Pea meeles, Joy, mina annan sulle midagi muud.
Ma annan sulle sisemise rahu."
Seda Jeesus mõtlebki - Ta annab meile sisemise rahu.
Me ei saa mõjutada teisi inimesi ega alati ka elu olukordi.
Muidugi võime anda endast kõik, et ära hoida kliimamuutusi
või aeglustada neid protsesse,
aga me ei saa kunagi mõjutada kõiki olukordi.
Jeesus ei ole meile seda lubanudki.
Ta ei öelnud, et usklikuks saades saab kõik olema täiuslik.
Johannese 16:33 ütleb Jeesus:
"Seda ma olen teile rääkinud, et teil oleks rahu minus."
"Seda ma olen teile rääkinud, et teil oleks rahu minus.
Maailmas ahistatakse teid..." - Aga...
Kas pole hea, et seal on see sõna "aga"?
"...aga olge julged, mina olen maailma ära võitnud.”
Ah siis selle pärast Ta ütleb, et Tema annab meile rahu.
Me võime olla Temas rahulikud ja julged,
sest Tema on maailma ära võitnud.
Tema on suurem.
- Ta on suurem.
See on imeline sõnum ka tänavuste jõulude ajal.
Meil on Kristuses rahu. Meil on Kristuses igavene rahu.
Ta on jätnud meile oma rahu
ja see rahu, mida igaüks vajab, leidub Temas.
See ei sõltu olukordadest, see ei sõltu tunnetest,
see ei sõltu meie vanusest ega millestki muust.
See on täiesti sõltumatu tohutult suur kingitus,
mis meile on antud.
Jeesuses on rahu.
See on Temas. - Temas.
See tähendab seda, et Tema on alati täis rahu.
- Just nii.
Tema on Rahuvürst.
Minu jaoks on see väga tähtis.
Koolidirektorina ja kõiges muus ka, millega ma tegelen,
tuleb pidevalt ette katsumusi
ja väliseid asju, mis võivad masendada
ja tuua vahel muresid kaasa.
Selle pärast on imeline, et Jeesus on minu hingamispaik,
et Jeesus on mu rahusadam ja et Jeesus ei muutu
kõige surve, nõudmiste ning katsumuste keskel.
See on nii imeline, et Temas on rahu.
Ta on igavene Rahuvürst ning Tema rahu ei muutu.
Ma võin selle alati leida, sest Ta elab minu sees.
See on sõnum, mida kuulutati taevast inglitele
ja inglid kuulutasid seda siis, kui Jeesus sündis.
Nüüd on maailma tulnud rahu, mis pole küll alati väliselt nähtav.
Ka tol ajal valitsesid roomlased Petlemmas, kus Jeesus sündis.
Aga see sisemine rahu, mis tuleb vaid Kristuse kaudu.
Kui sul seda veel ei ole ja sa isegi ei tunne Jeesust,
siis see rahu, mida igaüks meist vajab,
leidub Jeesuses.
See on jõulude rõõmusõnum.
See on jõulude tõeline sisu.
See on tõeline jõulurahu, mida me otsime.
Mõnikord võivad mured ja vaevad olla nii suured ja rohked,
et mõnikord tunnen end olevat sõjas,
kuigi väiselt paistab kõik suhteliselt rahulik.
Mu sisemuses võib olla nii palju ahastust ja muret,
muretsemist ja hirmu,
et sisemuses tundub käivat sõda.
Siis on oluline meeles pidada,
et need mured, ahastus ja mu sisemine kaos ei tule Jeesuselt.
Need ei tule kunagi Jeesuselt.
Kui minu sisemuses elab Rahuvürst, kui Jeesus elab minu sees,
siis Tema on täis rahu.
Minus elab keegi, kes on alati täis rahu.
Tema juures ja Tema mõtteis on alati rahu.
Kui ma pööran pilgu Tema poole ja tuletan meelde, et ma pole üksinda,
et Tema elab minu sees, kui ma peatun ja kuulan Teda,
kui ma hingan Temas ja mõtisklen Tema Sõna üle,
kui ma mõtlen nende sõnade üle, siis see rahu võtab minu üle võimust.
Ma rahunen ja mu ahastus ning hirm kaovad.
Nagu mu sisemuses öeldaks tormile: "Vaiki! Jää rahule!"
Ja torm vaibub.
See on nii lohutav ja julgustav sõnum,
sest Jeesus ei ütle meile lihtsalt, et peaksime püsima rahulikena
ja võitluste keskel suutma rahuneda,
vaid Ta ütleb, et Temas on rahu.
Ta kutsub meid enese juurde.
Ta ei ürita muuta meie tundeid või käsi meil lihtsalt maha rahuneda,
vaid Ta kutsub meid enese juurde.
Nagu Joy äsja luges: Tema on maailma ära võitnud.
Ükski olukord ei tekita Temas paanikat või stressi.
Ta on suurem, kui kõik sinu katsumused
ja praeguse hetke rasked olukorrad.
Matteuse 11:28-30 ütleb Jeesus meile kõikidele:
"Tulge minu juurde kõik, kes olete vaevatud ja koormatud,
ja mina annan teile hingamise!" Mina annan teile rahu.
See on jõulude sõnum,
et me peatuksime, isegi, kui ei ole jõuluaeg.
Isegi, kui on kesksuvi, peaksime peatuma
kõige oma pinge ja askeldamiste keskel,
et minna Jeesuse juurde ja kogeda rahu, mida igatseme.
See on Tema rahu, mis leidub üksnes Temas.
Seda pole vaja ponnistada ega pingutada.
Pole vaja muud, kui minna Tema juurde.
"Võtke enda peale minu ike ja õppige minult,
sest mina olen tasane ja südamelt alandlik
ja te leiatehingamise oma hingedele."
Ka rahutu hing võib leida rahu.
"Sest minu ike on hea ja minu koorem on kerge!”
Rahu, mis on Jeesuses, on täiesti eriline.
See on lausa üleloomulik.
See on nii armas, et seda ei saa sõnadessegi panna.
Sellepärast meie kristlikus koolis ja lasteaias tehakse hommikuti nii,
et me lihtsalt viibime Issanda ligiolus.
- Liguneme seal.
Me ei soorita mingeid rituaale, vaid lihtsalt peatume Jeesuse ligiolus.
Laseme Pühal Vaimul tulla, puudutada ja oleme seal niisama.
Need on imelised hetked.
On kohe näha, kuidas kogu õhkkond muutub.
Kui saame elada rahust ja Kristuse ligiolust lähtudes.
Rahust lähtudes.
Lapsed naudivad seda tõeliselt.
Lapsed naudivad seda ja see ka aitab neid.
Kui õpid juba väikesest alates selle ära,
et Jeesus on mu hingamispaik
ega vaja seda, et ma Tema heaks midagi teeksin.
Jeesus on nagu psalmisti kirjeldatud haljendav aas ja hingamisvesi,
Tema ligiolu ja suhe Temaga on hingamispaik ja süli.
Miski ei ole sellest parem.
Hommikuhardust pidades
imestan lapsi vaadates sageli selle üle,
kuidas ka püsimatud rüblikud naudivad seda hetke,
kui saame lihtsalt olla Issanda rahus.
Markuse 6:31: "Ja Jeesus ütles neile:
Tulge omaette üksildasse paika ja puhake pisut!”,
sest tulijaid ja minejaid oli palju ja neil polnud parajat aega süüagi."
Mulle meenub see lugu, kui Ta läks Marta ja Maarja koju.
See sobib jõulude juurde,
sest me jõulud muutuvad sageli rahmeldamiseks
ja me oleme nagu Marta, kes koristab, kokkab ja valmistab.
On nii palju jooksmist ja stressi.
Meenutame siis, mida Maarja tegi.
Ta istus Jeesuse jalgade ees ja kuulas.
Jeesus ütles tookord Martale:
Marta, Marta, sa muretsed ja vaevad ennast paljude asjadega,
aga tarvis on vaid üht.
Maarja on ju valinud hea osa, mida ei võeta temalt ära.”
Anname ka enesele loa olla rahus.
On hea mõista, et see rahu
on Püha Vaimu poolt toodud rahu meie vaimu.
Mõnikord me tahame hingerahu, mis tuleb puhkusereisile pääsemisest
või päris üksikul saarel omaette olemisest.
Mõnikord me vajame tõesti päris füüsilist puhkust,
aga on hea teada, et Püha Vaimu kaudu tulev rahu
on miski, mis ei sõltu üldse mingitest olukordadest või kohast.
Kui Jumala Vaim valitseb me üle, siis see ka mõjutab me hinge.
Roomlastele 14:17 öeldakse:
"Jumala riik ei ole ju söömine ega joomine."
Kuigi nüüd jõuluajal me sööme ja joome ikka korralikult
head ja paremat.
"...vaid õigus ja rahu ja rõõm Pühas Vaimus."
Õigus, rahu ja rõõm Pühas Vaimus.
Püha Vaim tahab teha Kristuse rahu reaalseks me elus
ja täita meie vaimu selle rahuga.
See võib täita kogu meie hinge,
kogu meie tundemaailma ja isegi meie ihu.
See võib tuua kaasa tõeliselt sügavat ja imelist rahu.
See on minu jaoks allikas ja see allikas on minu sees kogu aeg.
Kristuse rahu on minu sees kogu aeg. See ei sõltu mingitest olukordadest.
Ma ei pea kuhugile põgenema, et seda leida.
See on Kristuses kogu aeg olemas. Halleluuja!
Psalm 23:
"Issand on mu karjane, mul pole millestki puudust.
Haljale aasale paneb ta mind lebama." Ta teeb seda juba praegu.
"Hingamisveele saadab ta mind..."
Need haljendavad aasad leiduvad Jeesuses.
Need on päriselt olemas.
Hingamisveed leiduvad Jeesuses.
Need on meie käeulatuses pidevalt ja kogu aeg.
See eluleib, mis päriselt annab maailmale elu.
Vesi, mis kustutab janu südamepõhjast saati.
Tänavusel jõuluajal tahame sulle tõesti kuulutada Kristuse rahu.
Tahame palvetada, et see täidaks sinu kodu,
et see täidaks Vaimu kaudu kogu su hinge ja ihu.
Tulgu Rahuvürst ka sinu koju
ja täitku su kodu, pere ning töökoht selle imelise rahuga.
Soovime, et saaksid kogeda ja teada, et Kristuse rahu on kingitus sulle.
Meeletult vinge jõulukingitus, mis anti meile 2000. aastat tagasi.
Rahu, mis ei jäta meid iial maha, rahu, mis püsib igavesti.
Igavene rahu.
Ole õnnistatud!
Palvetame koos sinuga
Tahame kogu südamest tänada, et Sa tulid siia maa peale.
Et Sa tulid siia meie juurde, Issand ning surid meie eest ristil.
Sa avasid meile taeva
ja me saame juba praegu maitsta taevast
ja seda teavast rahu praegusel hetkel siin.
Kui me peatume ja tõstame oma pilgu Sinu peale,
siis taevas puuduab meid.
Tänu Issand, et meid on loodud elama ühenduses Sinuga.
Olema ühenduses ja ei iial enam üksinda.
Tänu Jeesus, et Sa täidad meie südame.
Sa täidad meie vaimu ja südame oma rahuga.
Tänu Issand, jõulurahu eest, mis saab voolata igasse koju.
Me tahame kuulutada jõulurahu ja Kristuse rahu kogu Soome üle.
Kannatava, stressis ja kartliku maailma üle.
Jeesus, soovime julgelt kuulutada Sinu rahu.
Tänu Issand, et Sina oled Rahuvürst.
Tänu, et Sa oled võitnud ära maailma ja sellepärast me ei pea kartma.
Tänu Issand, et meil on Sinu igavene rahu.
Issand, tahame paluda täna rahu sinna, kus käib sõda.
Sa tead neid maid, kus just nüüd sõditakse.
Issand, aitäh, et õige inimese palve võib palju korda saata.
Me võime siit Soomest kuulutada rahu Jeesuse nimel.
Issand, me kuulutame Jumala rahu sellesse maailma.
Tänu Issand, et meile on antud vägi ja autoriteet.
Meie palved toovad päriselt kaasa muutuse.
Tänu Issand, et Sina oled Süürias ja teistes rahututes riikides.
Jeesuse nimel, aamen.
Aitäh teile kõikidele tagasiside
ja palveteemade eest, mida oleme saanud.
On suur eesõigus palvetada vaatajate eest.
Kui soovid rohkem teada meie tööst, kristlikust koolist ja lasteaiast,
võid külastada meie kodulehekülge: www.kristillinenkoulu.org
Sealt võib tellida meie infolehte, mis ilmub paar korda aastas
ja mis räägib meie tegemistest, sisaldades uudiseid ja infot.
Sealt võib tellida kasvõi hiliseks jõulukingiks
minu kirjutatud raamatuid,
mis aitavad leida lähedase suhte Jeesusega,
mis muudab kõike.
Ole õnnistatud Jeesuse nimel!
Meile on antud kuninglik käsk -
levitada evangeeliumi rõõmusõnumit kogu maailmas.
See on tohutu ülesanne, aga me kõik võime osaleda selles.
TV7 toetamise kaudu
võib igaüks meist olla evangeeliumi levitamas
interneti ja telekanalite kaudu terves maailmas.
Tule osalema!
Võid juba täna osaleda, helistades numbrile 900 1777.
Kõnega annetad 7 eurot TV7 Eesti kanali töö toetuseks
ja oledki kohe hopsti osalemas.
Võid samuti kasutada kontonumbreid, mida näed peatselt ekraanil.
Ära jää mõtlema, vaid tule osalema
ning täidame koos seda ülesannet,
kuni kogu maailm saab kuulda evangeeliumi.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin